open-index/open-wikipedia-markdown huggingface dataset:
The Great Divide

**The Great Divide** yra debiutinis buvusio amerikiečių roko grupės Creed vokalisto Skotto Stappo solinis albumas. Albumą ir jo dainas inspiravo Creed išsiskirstymas ir du ypač atlikėją sujaudinę filmai: „Kompaktinis diskas“ ir kontroversiškoji Melo Gibsono „Kristaus kančia“.

## Albumo dainos
# „Reach Out“ – 4:27
# „Fight Song“ – 4:05
# „Hard Way“ – 3:42
# „Justify“ – 5:23
# „Let Me Go“ – 4:14
# „Surround Me“ – 4:35
# „The Great Divide“ – 4:01
# „Sublime“ – 4:13
# „You Will Soar“ – 3:39
# „Broken“ – 4:17

## Topų pozicijos
**Albumas** – Billboard žurnalas (Šiaurės Amerika)

**Singlai** – Billboard Music Charts (Šiaurės Amerika)
{| border=1 cellspacing=0 cellpadding=2 width="60%"
!align="left"|Metai
!align="left"|Singlas
!align="left"|Topas
!align="left"|Pozicija
|-
|align="left"|2005
|align="left"|The Great Divide
|align="left"|Mainstream Rock Tracks
|align="left"|20
Pavilnojys

**Pavilnojys** – kaimas Vilniaus rajono savivaldybėje, prie Vilnojos upelio, 1 km į pietus nuo Maišiagalos.

## Gyventojai

## Šaltiniai
Chardin Amerika

**Chardin Amerika** ( – „Amerikos sodas“) – miestas Argentinoje, Misjoneso provincijoje, San Ignasijaus departamente, apie 100 km į šiaurės rytus nuo Posadaso, 10 km į rytus nuo Paranos upės.

XX amžiaus pradžioje į miestą atvyko daug imigrantų iš Europos ir Azijos. Chardin Amerikos mieste vyksta daug festivalių ir švenčių.

## Šaltiniai

## Nuorodos
* Oficiali svetainė
San Ignasijus

**San Ignasijus** reikšmės:
* **[[San Ignasijus (Argentina)|San Ignasijus]]** – miestas Argentinoje, Misionese;
* **[[San Ignasio de Velaskas|San Ignasijus]]** – miestas Bolivijoje;
* **[[San Ignasijus (Kosta Rika)|San Ignasijus]]** – miestas Kosta Rikoje;
* **[[San Ignasijus (Belizas)|San Ignasijus]]** – miestas Belize;
* **[[San Ignasijus (Žemutinė Pietų Kalifornija)|San Ignasijus]]** – miestas Meksikoje, Žemutinėje Pietų Kalifornijoje;
* **[[San Ignasijus (Sinaloa)|San Ignasijus]]** – miestas Meksikoje, Sinaloa valstijoje;
* **[[San Ignasijus (Paragvajus)|San Ignasijus]]** – miestas Paragvajuje;
* **[[San Ignasijus (Peru)|San Ignasijus]]** – miestas Peru.
San Ignasijus (Argentina)

**San Ignasijus** () – miestas Argentinoje, Misjoneso valstijoje, 65 km į šiaurės rytus nuo Posadaso, netoli Paranos ir Jabebiri upių santakos, prie Posadaso–Puerto Igvasu kelio. Departamento centras.

Į šiaurės vakarus nuo miesto yra jėzuitų misijos griuvėsiai *[[San Ignacio Miní]]*, kurie 1984 m. buvo įtraukti į UNESCO pasaulio paveldo sąrašą, kaip geriausiai išsilaikiusi misija Argentinoje. Netoli San Ignasijaus yra *Nuestra Señora de Loreto y Santa Ana* griuvėsiai, taip pat įtraukti į pasaulio paveldo sąrašą. San Ignasijuje gyveno garsus Urugvajaus poetas Horasijus Kiroga.

## Šaltiniai
Daugėlaičiai

**Daugėlaičiai** – kaimas Radviliškio rajono savivaldybėje, prie kelio , 8 km į pietvakarius nuo Radviliškio. Prateka Beržės dešinysis intakas Taušė. Yra medicinos punktas, biblioteka, mediniai rūmai (XX a. pradžia).

## Istorija

Kaimas pirmą kartą paminėtas 1585 m. Šiaulėnų dvaro inventoriuje. 1619 m. priklausė Šiaulėnų dvaro Nausėdų valsčiui, turėjo 16 valakų žemės, gyveno 100 žmonių. 1919 m. spalio 15 d. prie Daugėlaičių dvaro įvyko Lietuvos savanorių kautynės su bermontininkais. 1950–1992 m. buvo kolūkio centrinė gyvenvietė.

1973–2009 m. veikė pradinė mokykla – Radviliškio Gražinos pagrindinės mokyklos skyrius.

|}

## Gyventojai

## Šaltiniai
San Ignasio Mini

**San Ignasio Mini** () – jėzuitų misija dabartinėje Argentinos teritorijoje, Misjoneso provincijoje, šalia San Ignasijaus miesto. Įkurta 1630 m. ir buvo viena iš 30 misijų, įkurtų Argentinos, Paragvajaus ir Brazilijos teritorijose. Būdingas vadinamasis gvaranių baroko stilius.

Pastatas suprojektuotas italų architekto Juan Brasanelli. Bažnyčios ilgis 74 m, plotis 24 m. Sienos pagamintos iš aplinkinio raudonojo smiltainio. 1733 m. misijoje gyveno apie 4000 krikštytų indėnų gvaranių. Išlikusios kapinės.

Paminklo vietoje veikia muziejus. 1984 m. San Ignasio Mini misija įtraukta į UNESCO pasaulio paveldo sąrašą.

## Nuorodos
* Provincijos puslapis apie San Ignasio Mini
IRL

**IRL**, **Irl** arba **irl** be taškų arba su taškais gali reikšti:
* **IRL** –  Airija, triženklis šalies kodas pagal:
** Tarptautinės standartizacijos organizacijos standartą ISO 3166-1;
** Tarptautinį olimpinį komitetą, šis kodas yra naudojamas olimpinių žaidynių metu kaip šalies pavadinimo santrumpa;
* Indy Racing League – organizacija, rengianti bolidų čempionatus JAV ir Japonijoje;
* *In real life* (realiame gyvenime) – interneto slengas;
* Internet Resource Locator – nuoroda į duomenis internete;
* „Industrial Research Ltd.“ – karališkasis Naujosios Zelandijos tyrimų institutas;
* IRL – viena iš motorizuotas sporto vandeniu ir ledu šakų;
Grendavės seniūnija

**Grendavės seniūnija** – administracinis-teritorinis vienetas Trakų rajono savivaldybės pietvakariuose, Dzūkijos etnografiniame regione. Centras – Grendavė.

## Geografija

Seniūnijos teritorija – 6700 ha, kitais šaltiniais – 5200 ha: žemės ūkio naudmenos – 2800 ha (53,8 %), miškai – apie 800 ha (15,4 %), apie 490 ha (0,9 %) vandens telkiniai. Seniūnija įsikūrusi kalvotoje Dzūkų aukštumoje. Gausu ežerų – Vilkokšnis, Samis, Gruožys, Baluosys, Spengla, Galvožeris ir kt. Šiaurinė seniūnijos dalis patenka į Verknės, pietinė – į Spenglos baseiną. Nemaža pelkių. Rytuose siekia Rūdiškių miškus, centrinėje dalyje dunkso Samninkėlių miškas. Šiaurinė dalis patenka į Aukštadvario regioninio parko Vilkokšnio kraštovaizdžio draustinį.

Seniūnijos teritoriją kerta kelias .


Grendavės sen., Lithuania - panoramio.jpg | Ežeras Vilkokšnis ir Žuklijų kaimas
Grendavės sen., Lithuania - panoramio (7).jpg | Pietinės seniūnijos dalies kraštovaizdis


## Istorija

Sudaryta 1995 m. iš buvusios Grendavės apylinkės. 2012 m. patvirtintas Grendavės herbas, kurį naudoja ir seniūnija.

|-
| 2001-04  || || 803 || 21 kaimas
|-
| 2009-09-01  || 67 || 860 || 21 kaimas
|-
| 2011 m.  || || 653 || 21 kaimas
|-
| 2016-08-13  || || || 21 kaimas
|-
| 2021 m.  || 67 || 504 || 19 kaimų
|}

## Gyvenvietės

Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):

|-
| Antakalnis, k. || 22 || 24
|-
| Dagiliškės, k. || || 0
|-
| Galaverknis, k. || || 6
|-
| Gečioniškės, k. || || 5
|-
| Grendavė, k. || 169 || 214
|-
| Gruožninkai, k. || 42 || 53
|-
| Gruožninkėliai, k. || 10 || 17
|-
| Gudakiemis, k. || 21 || 33
|-
| Jankovicai, k. || || 22
|-
| Kazokiškės, k. || 35 || 54
|-
| Panošiškės, k. || 57 || 65
|-
| Paspengliai, k. || || 4
|-
| Saloviškės, k. || || 0
|-
| Samninkai, k. || 38 || 63
|-
| Samninkėliai, k. || || 8
|-
| Savaitiškės, k. || || 11
|-
| Semeniškės, k. || || 7
|-
| Smaliai, k. || || 4
|-
| Spenglininkai, k. || || 6
|-
| Žydkaimis, k. || 31 || 18
|-
| Žuklijai, k. || 27 || 39
|}

## Seniūnaitijos

2009 m. įkurtos 3 seniūnaitijos:
* **Grendavės** seniūnaitija: Grendavės, Samninkų, Samninkėlių, Savaitiškių, Semeniškių, Kazokiškių, Gudakiemio, Gečioniškių, Antakalnio k.
* **Gruožninkų** seniūnaitija: Gruožninkų, Gruožninkėlių, Spenglininkų, Smalių, Paspenglio, Dagiliškių k.
* **Panošiškių** seniūnaitija: Panošiškių, Žuklijų, Žydkaimio, Jankovicų, Saloviškių, Galaverkio k.

## Šaltiniai
Ovalas

**Ovalas** – plokščia, uždara, iškili, glodi kreivė (pvz., apskritimas, elipsė), turinti bent vieną simetrijos tašką. Analogiškai ovalais yra vadinamos visos automobilių lenktynių trasos, kurių schemos primena šią geometrinę figūrą, taip pat ir greitojo čiuožimo arenos.

Kaip atskiras ovalo atvejis, pažymėtina kiaušinio forma, dažniausiai naudojama norint apibrėžti ovalo sąvoką. Atsižvelgiant ir į kitus mėginimus apibūdinti ovalo sąvoką, galima apibrėžti šias tris ovalo savybes:

# Ovalas yra *glodi* figūra, tai yra, nėra nė vieno taško, kuriame kreivė sudarytų kampą, arba, matematiškai kalbant, ovalas yra kreivė, diferencijuojama kiekviename savo taške.
# Ovalas savo forma yra *panašus* į apskritimą ar elipsę, t. y., ovalas yra iškiloji figūra. Matematiškai kalbant, bet kokia tiesė, kertanti ovalą, tai daro daugiausiai dviejuose taškuose.
# Ovalas turi bent vieną simetrijos ašį.

Paskutinioji sąlyga dažnai yra ignoruojama kalbant apie automobilių trasas. Automobilių sporte ovalas yra bet kokia trasa, kurioje visi posūkiai yra tik į vieną pusę (dažniausiai į kairę).

## Šaltiniai
Paprastoji margutė

**Paprastoji margutė** (*Fritillaria meleagris*) – lelijinių (*Liliaceae*) šeimos, Margutės (*Fritillaria*) genties augalų rūšis.
Paragvajaus herbas

**Paragvajaus herbas**. *Escudo de Armas* yra oficialus Paragvajaus valstybės herbas. Sukurtas šalies vadovo dr. José Gaspar Rodríguez de Francia 1820 m.

Herbą sudaro du apskritimai – raudonas ir mėlynas. Centre – geltona žvaidždė, apsupta iš kairės palmių, iš dešinės – alyvmedžio šakelių. Šakelės surištos vėliavos spalvos juostomis. Aplink šį vidinį herbą viršuje užrašyta *República del Paraguay* („Paragvajaus respublika“).
Korn

**„Korn“** – amerikiečių nu metal grupė, susikūrusi 1993 metais Beikersfilde, Kalifornijoje, JAV.

2012 m. duomenimis, grupė yra pardavusi apie 35 mln. albumų kopijų pasauliniu mastu. Dvylika grupės įrašų yra patekę į Billboard 200 muzikos įrašų dešimtuką, o aštuoni iš jų pasiekė ir penketuką. Aštuoni grupės įrašai Amerikos įrašų pramonės asociacijos (RIAA) pripažinti platininiais arba daugiaplatininiais, o vienas auksiniu. Grupė yra išleidusi septynis vaizdo albumus ir 39 muzikinius klipus. Korn išleido 41 singlą, iš kurių 28 pateko į topus. Grupė yra pelniusi 2 Grammy apdovanojimus iš 7 nominacijų ir du MTV video muzikos apdovanojimus iš 11 nominacijų.

## Grupės sudėtis

;Dabartiniai narai
* Jonathan Davis – vokalistas (1993–dabar)
* James Shaffer – gitaristas (1993–dabar)
* Brian Welch – gitaristas (1993–2005, 2013–dabar)
* Reginald Arvizu – bosistas (1993–dabar)
* Ray Luzier – būgnininkas (2007–dabar)

;Buvę nariai
* David Silveria – būgnininkas (1993–2006)

## Diskografija

**Studijiniai albumai**:

* *[[Korn (Korn albumas)|Korn]]* (1994)
* *[[Life Is Peachy (Korn albumas)|Life Is Peachy]]* (1996)
* *[[Follow The Leader (Korn albumas)|Follow The Leader]]* (1998)
* *[[Issues (Korn albumas)|Issues]]* (1999)
* *[[Untouchtables (Korn albumas)|Untouchtables]]* (2002)
* *[[Take A Look In The Mirror (Korn albumas)|Take A Look In The Mirror]]* (2003)
* *[[See You On The Other Side (Korn albumas)|See You On The Other Side]]* (2005)
* Untitled (2007)
* *[[Korn III: Remember Who You Are (Korn albumas)|Korn III: Remember Who You Are]]* (2010)
* *[[The Path of Totality (Korn albumas)|The Path of Totality]]* (2011)
* *[[The Paradigm Shift (Korn albumas)|The Paradigm Shift]]* (2013)
**The Serenity of Suffering* (2016)
**The Nothing* (2019)
**Requiem* (2022)

## Išnašos

## Nuorodos

* Oficiali svetainė
Gvaranis

**Gvaranis** (isp. *guaraní*; ISO 4217 kodas PYG) – nacionalinė Paragvajaus valiuta. Padalintas į 100 sentimų (*céntimos*), tačiau dėl infliacijos jie nenaudojami.

Pagal 1943 m. spalio 5 d. nutarimą gvaranis pakeitė iki tol cirkuliavusį Paragvajaus pesą santykiu 1 gvaranis = 100 pesų. Į apyvartą paleistas 1944 m. Pavadintas pagal šalyje vyraujančios gvaranių tautos pavadinimą. 1960–1982 m. buvo susietas su JAV doleriu santykiu 126 PYG = 1 USD.

2006 m. balandį šis santykis buvo 5800 PYG = 1 USD.

Monetų cirkuliacija:
* 1 gvaranis
* 5 gvaraniai
* 10 gvaranių
* 50 gvaranių
* 100 gvaranių
* 500 gvaranių

: *1, 5 ir 10 nominalo monetos dėl infliacijos praktiškai nenaudojamos.*

Banknotų cirkuliacija:
* 1000 gvaranių
* 5000 gvaranių
* 10 000 gvaranių
* 50 000 gvaranių
* 100 000 gvaranių

## Nuorodos
* Banknotų iliustracijos
Paragvajaus vėliava

**[[Paragvajus|Paragvajaus]] vėliava** () yra oficiali Pietų Amerikos šalies Paragvajaus vėliava. Ši vėliava yra unikali tuo, kad jos pusės yra skirtingos.

Dabartinė vėliava sukurta 1991 m., modifikavus ir supaprastinus senąją, 1842 m. vėliavą.

Paragvajaus vėliavą sudaro 3 lygios horizontalios dalys (raudona – balta – mėlyna) ir emblema centre. Priekinėje pusėje vaizduojama nacionalinis Paragvajaus herbas. Reverse esančioje emblemoje vaizduojamas liūtas ir Frygų kepurė, o viršuje užrašas *Paz y Justicia* („Taika ir Teisingumas“).

Spalvų reikšmės:
* raudona: patriotizmas, drąsa, heroizmas, lygybė, teisingumas
* balta: tyrumas, ištvermė, vienybė, taika
* mėlyna: ramybė, mokslas, tiesa, laisvė.

Valstybinė vėliavos šventė yra rugpjūčio 14 d.

## Istorinės vėliavos

File:Bandera de Paraguay (15 05 1811).png|1811 m. variantas. Santykis: 2:3
File:Flag of Paraguay June 1811.svg|1811 m. variantas. Santykis: 2:3
File:Flag of Paraguay (1811-1812).svg|1811-1812 m variantas. Santykis: 2:3
File:Flag of Paraguay 1812 to 1826.svg|1812-1826 m. Santykis: 1:2
File:Flag of Paraguay 1826.svg|1826-1842 m. Santykis: 2:3
File:Flag of Paraguay 1842.svg|1842-1954 m. Santykis: 2:3
File:Flag of Paraguay 1954.svg|1954-1988 m. Santykis: 1:2
File:Flag of Paraguay 1988.svg|1988-1990 m. Santykis: 3:5
Paragvajaus himnas

***Paraguayos, República o Muerte*** („Paragvajiečiai, Respublika ar Mirtis“) – Paragvajaus Respublikos valstybinis himnas. Eilių autorius Francisco Acuña de Figueroa, kuris taip pat parašė ir valstybinį Urugvajaus himną. Muziką parašė Francisco José Debali. Valstybinis himnas nuo 1846 m., o oficialiai įteisintas 1934 m.

Sudaro 7 strofos: pirmieji 3 posmai byloja apie šalies istoriją, 4 – apie nacionalinius simbolius, o likę 3 – skleidžia patriotizmą. Dažniausiai grojamas tik priedainis ir pirmas posmas.

## Oficialūs žodžiai

## Kitos eilės
* Himno žodžiai ir vertimas

## Melodijos
* Vokalinė versija, ispanų k.
* Vokalinė versija, gvaranių k.
Jablonecas prie Nisos

**Jablonecas prie Nisos** – šiaurės Bohemijos (Čekija) miestas; antrasis pagal dydį Libereco krašto miestas. Įsikūręs *Jizerské* kalnuose, 485–530 metru aukštyje virš jūros lygio, prie Nisos upės. Kartu su netoliese esančiu miestu Liberecu sudaro dvimiestį, tarp miestų kursuoja tramvajus. Išvystyta stiklo pramonė. Kalnų kurortas.

## Istorija

Pirmą kartą rašytiniuose šaltiniuose gyvenvietė paminėta 1356 m.

## Sportas
* FK Baumit Jablonec (futbolo klubas)
Misti

**Misti** (, ) – ugnikalnis Andų kalnuose, Peru, šalia Arekipos miesto (El Misti yra šio miesto simbolis). Aukštis – 5822 m.

Kalno viršūnėje iš geležinkelio bėgių pastatytas 6 m aukščio kryžius.

Paskutinis El Misti išsiveržimas vyko 1870 m. (kitais duomenimis, 1784 m.). Šiuo metu rūksta fumarolės .

Kasmet vyksta bėgimo iš Arekipos centro (apie 2300 m virš jūros lygio) į Misti viršūnę varžybos.

## Nuorodos
* Misti ugnikalnių duomenų bazėje
Šapnagiai

:: *Apie kaimą Šiaulių rajone žr. [[Šapnagiai (Šiauliai)]]*.

**Šapnagiai** – kaimas Akmenės rajono savivaldybėje, 8 km į rytus nuo Naujosios Akmenės, 3,5 km nuo Latvijos valstybinės sienos. Seniūnaitijos centras. Yra Šapnagių pradinė mokykla (Kruopių mokyklos skyrius), Pakalniškių paštas (LT-85004), šalia gyvenvietės veikė mėsos perdirbimo įmonė „Norpa“.

Šapnagiuose kultūrinius renginius organizuoja kaimo bendruomenė „Gimtinė“, įkurta 2003-04-29, vadovė Regina Paulauskienė.

## Geografija

Šalia Šapnagių teka Dabikinė. Gyvenvietė padalinta į dvi dalis:

* Naujasis, alytnamių kvartalas (Kašonų g. – (Šapnagių gyvenvietės kapinės – memorialinis kultūros paveldo objektas), Šapnagių pradinė mokykla; Tuopų g. – paštas, kirpykla, kultūros namai, medicininis punktas, biblioteka; Parko g. – gyvenvietės parkelis – vasaros švenčių vieta, autobusų stotelė; Liepų g.; Ąžuolų g.)
* Senųjų Šapnagių dalis: (Pavasario g. – parduotuvė, buvusi valgykla, seniausias Šapnagiuose išlikęs pastatas – Šapnagių malūnas).

## Istorija

Šapnagių vardas rašytiniuose šaltiniuose pirmą kartą paminėtas apie 1650 m.

2009 m. išasfaltuota pagrindinė Šapnagių gatvė.

## Gyventojai

## Šaltiniai

## Nuorodos
* http://www.protopage.com/sapnagiai
* http://www.sapnagiai.visiems.lt
* http://www.sapnagiai.ten.lt
Nicanor Duarte Frutos

**Nikanoras Duartė Frutos** (*Nicanor Duarte Frutos*; g. 1956 m. spalio 11 d. Koronel Ovjede) – Paragvajaus Respublikos prezidentas 2003–2008 m.

Jo tėvas buvo aktyvus konservatyvios Kolorado partijos (*Partido Colorado*) narys. 14 m. ir Nikanoras tapo šios partijos nariu. Susituokė su Gloria María Penayo ir turi 6 vaikus.

Duartė yra advokatas, filosofas, žurnalistas ir sociologijos docentas, išsilavinimą įgyjęs Asunsjono valstybiniame universitete ir Katalikų universitete. 1993–2003 m. ėjo švietimo ministro pareigas.

2003 m. prezidento rinkimuose Duartė, kaip Kolorado partijos, kuri valdo šalį nuo 1947 m., surinko 37,1 % rinkėjų balsų ir tapo šalies vadovu. Prezidentas pažadėjo kovoti su skurdu ir korupcija. Tačiau ekonominių ir politinių problemų kamuojamoje šalyje ryškių permainų padaryti nepavyksta. 2004 m. šalies BVP pakilo 0,1 %. Duartės užsienio politika glaudžiai susijusi su MERCOSUR ašies vadovais – Hugo Čiavesu (Venesuela), Nestoru Kiršneriu (Argentina), Lula da Silva (Brazilija).
Megalozauras

**Megalozauras** (*Megalosaurus*) – megalosauridae šeimai priklausęs plėšrusis dinozauras (*Theropoda*). Gyveno juros laikotarpiu, rastas Europoje ir Afrikoje. Ilgis 9 m. Tai pirmasis dinozauras moksliškai apibūdintas 1824 m. Anglijoje.

Turėjo didelę galvą, galingus nasrus ir lenktus, pjūkliškais kraštais dantis. Stiprūs pirštai ir nagai gerai tiko dideliems augalėdžiams dinozaurams pulti.


Megalosaurus SIZE.png|Megalozauro palyginimas su žmogumi
Buckland, Megalosaurus jaw.jpg|Megalozauro žandikaulis


## Rūšys
* *Megalosaurus africanus*
* *Megalosaurus bradleyi*
* *Megalosaurus bredai*
* *Megalosaurus cambrensis*
* *Megalosaurus chubutensis*
* *Megalosaurus cloacinus*
* *Megalosaurus crenatissimus*
* *Megalosaurus dunkeri*
* *Megalosaurus hesperis*
* *Megalosaurus hungaricus*
* *Megalosaurus inexpectatus*
* *Megalosaurus ingens*
* *Megalosaurus insignis*
* *Megalosaurus lonzeensis*
* *Megalosaurus lydekkeri*
* *Megalosaurus meriani*
* *Megalosaurus nethercombensis*
* *Megalosaurus obtusus*
* *Megalosaurus oweni*
* *Megalosaurus pannoniensis*
* *Megalosaurus parkeri*
* *Megalosaurus pombali*
* *Megalosaurus saharicus*
* *Megalosaurus superbus*
* *Megalosaurus terquemi*
* *Megalosaurus wetherilli*
Dalaso Mavericks

**Dalaso „Mavericks“** () – NBA Vakarų konferencijos Pietvakarių pogrupio komanda iš Dalaso miesto Teksase.

## Istorija
1980 m. NBA Visų Žvaigždžių dienos metu buvo nutarta dėl naujos komandos steigimo. „Mavericks“ sumokėjo $12 milijonų stojamąjį mokestį, kad galėtų įsijungti 1980-81 metų sezone. Komandai buvo pasirinktas pavadinimas pagal 1957–1962 m. TV vesterną *„Maverick“*, nes James Garner vaidino tą personažą ir kartu buvo vienas iš komandos bendrasavininkų. Dick Motta, kuriam vadovaujant Vašingtono „Bullets“ užsimovė čempionų žiedus 1978 m., tapo pirmuoju komandos treneriu.

## Sezonai

### Žaidėjai

### Šlovės muziejaus nariai
Alex English – vienintelis šio klubo atstovas.

### Įamžinti marškinėliai
Dallas Mavericks klubas yra įamžinęs garsiausių savo krepšininkų marškinėlius. Numeriai marškinėlių, kuriuos jie nešiojo, daugiau niekada nebus naudojami komandoje. Į šį sąrašą įeina:

* 15 Brad Davis, G, 1980-92
* 22 Rolando Blackman, G, 1981-92

## Nuorodos
* Oficiali Dalaso „Mavericks“ svetainė
Koronel Ovjedas

**Koronel Ovjedas** () – miestas Paragvajuje, rytų regiono centrinėje dalyje, Kaguasu departamento centras.

Svarbus transporto mazgas – šalia miesto praeina Panamerikos greitkelis, taip pat keliai į Viljariką ir Konsepsjoną. Vystomas žemės ūkis. Yra universitetas.

Koronel Ovjede 1956 m. gimė Paragvajaus prezidentas Nicanor Duarte.

## Šaltiniai

## Nuorodos
* Miesto nuotraukos
* Miesto universitetas
Konsepsjonas (Paragvajus)

**Konsepsjonas** () – miestas centriniame Paragvajuje, uostas Paragvajaus upės dešiniajame krante. Departamento centras.

Medienos apdirbimas, tekstilės, maisto (cukraus, mėsos, malimo) pramonė. Svarbus prekybos centras Čako regione. Eksportuojama mediena, galvijai, matė, kebračo mediena.

## Istorija

Miestas įkurtas 1773 m. italų imigrantų kaip *Villa Concepción*. Konsepsjonas 1948 m. buvo Paragvajaus pilietinio karo centras.


Concepción sunset.jpg|Miesto centras
Concepcion cathedral facade 1.jpg|Konsepsjono katedra
Concepción, Paraguay.jpg|Miesto gatvė
Street and Señora de la Concepción.jpg|Senamiesčio gatvė


## Šaltiniai

## Nuorodos
* Konsepsjono uostas 
* Oficiali svetainė
Paragvajaus departamentai

**[[Paragvajus]]** administraciškai suskirstytas į 18 departamentų (). Skliaustuose pateiktas administracinis centras:

# Aukštutinis Paragvajus (Fuerte Olimpas)
# Aukštutinė Parana (Siudad del Estė)
# Amambajus (Pedro Chuan Kabaljeras)
# Asunsjonas (Asunsjonas)
# Bokeronas (Filadelfija)
# Kaagvasu (Koronel Ovjedas)
# Kaasapa (Kaasapa)
# Kanindeju (Salto del Gvaira)
# Centrinis (Aregva)
# Konsepsjonas (Konsepsjonas)
# Kordiljera (Kaakupė)
# Gvaira (Viljarika)
# Itapua (Enkarnasjonas)
# Misjonesas (San Chuan Bautista)
# Njeembuku (Pilaras)
# Paragvari (Paragvari)
# Presidente Hajesas (Vilja Hajesas)
# San Pedras (San Pedras)

## Nuorodos
* Paraguay: Administrative Division (Citypopulation.de)
* Departments of Paraguay (Statoids.com)
Ambrozija (reikšmės)

**Ambrozija**:

* Ambrozija – augalas
* Ambrozija – dievų maistas arba gėrimas graikų mitologijoje
* Ambrozija (humoro grupė).
Kevin Mitnick

**Kevinas Deividas Mitnikas** (; 1963 m. rugpjūčio 6 d. Van Naise, Kalifornijoje, JAV – 2023 m. liepos 16 d. Las Vegase, Nevadoje, JAV) – vienas žymiausių programišių, kuris buvo nuteistas.

Jis buvo suimtas FTB 1995 m. vasario 15 d. už sukčiavimą ir įsilaužimą į Fujitsu, Motorola, Nokia ir Sun Microsystems kompiuterių sistemas. Jis sėdėjo kalėjime penkerius metus (ketverius iš jų ikiteisminiu periodu), iš jų aštuonis mėnesius atskirtas nuo visuomenės ir buvo paleistas 2000 m. sausio 21 d. Per prižiūrimą paleidimą, kuris baigėsi 2003 m. sausio 21 d., jam buvo uždrausta naudotis bet kokia komunikacine technologija, išskyrus taksofoną, nors atsitiktiniais atvejais buvo leidžiama naudotis.

## Šaltiniai
Encarta

**Microsoft Encarta** – elektroninė enciklopedija anglų bei kitomis pasaulio kalbomis, „Microsoft“ leista nuo 1993 iki 2009 m. Platinta CD-ROM bei DVD formatu, taip pat buvo pasiekiama internete iš pradžių mokamai, po to nemokamai, pajamos buvo gaunamos iš reklamos. Angliškoji enciklopedija turėjo 62 000 straipsnių. Po visų didesnės apimties straipsnių buvo paminėta autoriaus pavardė bei daug kur nurodyta mokslinė kvalifikacija. Žodynas veikė iki 2011 m. Rinkai buvo pasiūlyta ir daugiau panašių produktų (atlasas ir kt.)

## Išnašos
Konsepsjonas

**Konsepsjonas** (isp. *Concepción*) yra keleto vietovių Pietų Amerikoje pavadinimas:
* **Argentinoje**:
** Konsepsion del Urugvajus (Entre Rioso prov.);
** Konsepsjonas (Tukumano prov.);
* **Bolivijoje**:
** Konsepsjonas;
* **Čilėje**:
** Konsepsjonas;
* **Paragvajuje**:
** Konsepsjonas;
* **Peru**:
** Konsepsjonas;
* **Nikaragvoje**:
** Konsepsjono ugnikalnis.
Los Andželo Clippers

**Los Andželo „Clippers“** () – NBA Vakarų konferencijos Ramiojo vandenyno pogrupio krepšinio komanda iš Los Andželo, Kalifornijos.

## Istorija
1970 m. įsijungė į NBA *Buffalo Braves* vardu. Tame sezone *„Clippers“* buvo viena iš trijų komandų, kitos buvo Portlendo „Trail Blazers“ ir Klivlando „Cavaliers“, kurios išplėtė lygą.

## Sezonai

## Žaidėjai

### Šlovės muziejaus nariai
* 11 Bob McAdoo, CP, 1973-77 (Bafalo „Braves“)
* 32 Bill Walton, CP, 1979-85 (1979-84 su *San Diego „Clippers“*)
* 21 Dominique Wilkins, LK, 1994
* Jack Ramsay, vyr. treneris, 1973-76 (Bafalo „Braves“)
* Elgin Baylor, generalinis direktorius, nuo 1986 m.

### Įamžinti marškinėliai
*Nėra

## Šaltiniai

## Nuorodos
* Oficiali Los Andželo „Clippers“ svetainė
Mažeikių švietimas

Mažeikių mieste veikia šios švietimo įstaigos:

*Mokyklos*:
* Merkelio Račkausko gimnazija
* Gabijos gimnazija
* Sodų vidurinė mokykla
* „Jaunystės" vidurinė mokykla
* „Ventos" vidurinė mokykla
* Pavasario vidurinė mokykla
* Kalnėnų vidurinė mokykla
* Senamiesčio pagrindinė mokykla
* „Ateities" pradinė mokykla
* Kazimiero Jagmino pradinė mokykla
* „Žiburėlio" pradinė mokykla
* „Vyturio" pradinė mokykla
* Darželis-mokykla „Kregždutė"

*Papildomojo ugdymo įstaigos*:
* Muzikos mokykla
* Choreografijos mokykla
* Dailės mokykla
* Sporto mokykla
* Moksleivių namai
* Jaunųjų gamtininkų stotis
* Moksleivių techninės kūrybos namai

Švietimo centras

Be to, dar mieste veikia 9 ikimokyklinės įstaigos.


Vaizdas:Sodu vidurine mokykla.JPG|Sodų vidurinė mokykla
Vaizdas:Mazeikiu Jaunystes vid. m-kla.JPG|„Jaunystės" vidurinė mokykla
Vaizdas:Mazeikiu Pavasario vidurine mokykla 2006-11-03.jpg|Pavasario vidurinė mokykla
Vaizdas:Kalnenu vidurine mokykla resize.jpg|Kalnėnų vidurinė mokykla
Vaizdas:Senamiescio pagrindine mokykla resize.jpg|Senamiesčio pagrindinė mokykla
Vaizdas:Mazeikiu K.Jagmino pradine mokykla, 2006-11-03.jpg|Kazimiero Jagmino pradinė mokykla
Vaizdas:Mazeikiu Ziburelio pradine mokykla, 2006-11-03.jpg|„Žiburėlio" pradinė mokykla
Vaizdas:Mazeikiu Vyturio vidurine mokykla, 2006-05-30.JPG|„Vyturio" pradinė mokykla


## Nuorodos
* http://www.mazeikiai.lt/index.php?1816212988
Pauly-Wissowa

**Pauly-Wissowa**, sntr. *P.-W.*, **RE**, **Pauly-Wissowa-Kroll** ( – Paulio klasikinių senovės mokslų realijų enciklopedija) – didžiausia išsamiausia enciklopedija vokiečių kalba apie Antiką.

## Literatūra

* Johannes Irmscher: *Ein Jahrhundertunternehmen kam zum Abschluß, der Pauly-Wissowa*. In: Philologus. 129.1985, S. 133–142.
* Udo W. Scholz: *Die Breslauer klassische Philologie und die Realenzyklopädie der klassischen Altertumswissenschaft*. In: *Jahrbuch der Schlesischen Friedrich-Wilhelms-Universität zu Breslau.* Degener, Neustadt Aisch 62.2001–64.2003, S. 311–326.

## Nuorodos
* Trijų leksikonų analizė  
* Naujojo Pauly recenzija  
* FU Berlin: kaip naudoti RE
Sinapsė

**Sinapsė** ( 'kartu' +  'sugriebti, čiupti, paliesti') – tai jungtis tarp dviejų neuronų, pritaikyta signalams perduoti.
Dažniausios sinapsės tarp vieno neurono aksono ir kito neurono dendrito, bet būna kitokių sinapsių.

Pagal veikimo principą neuronų sinapsės yra dvejopos – cheminės sinapsės ir elektrinės sinapsės. Cheminėse sinapsėse nervinis signalas perduodamas chemiškai, difunduojančiomis neuromediatoriaus molekulėmis, o elektrinėse sinapsėse – elektriškai.

## Cheminė sinapsė
Sinapsę sudaro *aksono svogūnėlio* (taip vadinamas sustorėjęs aksono galiukas) *priešsinapsinė (presinapsinė) membrana*, *posinapsinė (postsinapsinė) membrana* (tai kito neurono dendrito membrana) ir *sinapsinis plyšys* tarp šių membranų. Jungtis tarp neuronų ir raumens vadinama *neuroraumenine sinapse*.

Kai nervinis impulsas pasiekia aksono svogūnėlį, jo membrana tampa pralaidi kalcio jonams, kurie, patekę į vidų, paveikia aktino filamentus taip, kad jie ima tempti sinapsines pūsleles, pripildytos mediatoriaus, link presinapsinės membranos. Pūslelėms susiliejus su membrana, mediatoriaus molekulės išsilieja į sinapsinį plyšį. Difuzijos būdu jie pasiekia postsinapsinę membraną ir susijungia su membranos receptoriais.

Priklausomai nuo receptoriaus ir mediatoriaus tipo, įvyksta postsinapsinės membranos depoliarizacija arba hiperpoliarizacija. Poliariškumo pokytis gali būti įvairus, todėl postsinapsiniai potencialai vadinami *laipsniškais*.

Neuronas sugeba palyginti ir susumuoti jį pasiekiančią informaciją prieš perduodamas ją kitam neuronui. Kadangi gaunamų impulsų pobūdis nesiskiria, vienintelis būdas tai padaryti yra sumavimas. Nuo rezultato priklauso, ar sukuriamas veikimo potencialas ir ar neuronas siunčia impulsą.

## Elektrinė sinapsė
Elektrinių sinapsių struktūra ypatinga tuo, kad nėra sinapsinio plyšio ir abi membranos (presinapsinė ir postsinapsinė) yra susiglaudusios. Impulsas perduodamas jonams tekant plyšinės jungties kanalais. Elekrinėse sinapsėse biosrovės iš aksono baigties pereina į postsinapsinę ląstelę ir pro jos membraną išeina į paviršių, kur sudaro postsinapsinį potencialą. Todėl šiose sinapsėse (priešingai negu cheminėse sinapsėse) nėra cheminės gaišties ir nervinis impulsas perduodamas greičiau. Šiuo būdu impulsai daugiausiai perduodami centrinės nervų sistemos laidais (nervais). Egzistuoja ir elektrocheminės sinapsės, kai vienoje sinapsėje galimas cheminis ir elektrinis jaudinimo perdavimas.
Encyclopédie illustrée du Pays de Vaud

***Encyclopédie illustrée du Pays de Vaud*** – 12 tomų enciklopedija prancūzų kalba, išleista Šveicarijoje, Vo kantone. Vienas leidėjų – Bertil Galland.

## Tomai
# *La Nature*
# *Une Terre*, Éditions Cabédita leidykla
# *Les Artisans*, redaktorius Henri Rieben 
# *L'Histoire*, redaktorius Henri Rieben ir Paul Rossel
# *Les Institutions*
# *Les Arts I*
# *Les Arts II*
# *La Mutation I*
# *La Mutation II*
# *La vie quotidienne I*
# *La vie quotidienne II*
# *Bibliographie* – Index
# *Vaud à livres ouverts*, bibliografija (1987-1995), Éditions Cabédita leidykla.

## Nuorodos
* Fotografijos, katalogai, Vaudo regionas, ENCYCOPÉDIE VD, 13 VOL
Abelizauras

**Abelizauras** (, „Abelio driežas“) – plėšriųjų dinozaurų vienintelė genties (*Abelisaurus*) rūšis, gyvenusi vėlyvuoju kreidos periodu maždaug prieš 80-83 mln. metų Pietų Amerikoje. Fosilijos rastos Patagonijoje. Dinozauro ilgis siekė apie 7-9 metrus. 1985 m. gentį ir rūšį aprašė Argentinos paleontologai Jose Bonaparte ir Fernando Novas.


Carnotaurini sizes updated.png|Abelizauro palyginimas su žmogumi
Abelisaurus comahuensis.JPG|Abelizauro kaukolė
Abliasaurus.jpg|Abelizauro fosilijų radimo vieta
Paprastoji vyšnia

**Paprastoji vyšnia** (*Prunus cerasus*, sin. *Cerasus vulgaris*) – slyvinių (*Prunoideae*) pošeimio slyvų (*Prunus*) genties vyšnių (*Cerasus*) pogentės augalų rūšis.

## [[Morfologija (biologija)|Augalų morfologija]]
Nedidelis, iki 6 m aukščio vaiskrūmis. Laja plati, šakos auga į viršų.

Lapai kiaušiniški, nusmailėjusia viršūne ir dantytu pakraščiu.

Žiedai po 2-4 sutelkti į skėčius, kurių pamate yra žali lapeliai. Vainiklapiai balti. Žydi gegužės mėn. pirmoje pusėje.

Vaisiai – kaulavaisiai. Prinoksta liepos mėn.

Išvesta daug kultūrinių veislių. Pvz., Amarenos vyšnia.

## Mityba

Iš vyšnių vaisių gaminamas uogienė, kompotas, sirupas, vynas.

Lapai naudojami rauginant ir marinuojant agurkus.

## Galerija

Image:Prunus_2.JPG
Image:Kt xx 0011 ubt.jpeg
Andrena (female) - Prunus cerasus - Keila.jpg
Miozinas

**Miozinas** – judinamasis baltymas, sugebantis kryptingai keisti savo konformaciją (erdvinį pavidalą), panaudodamas ATP energiją. Šie baltymai (jų yra 9 klasės) įgalina susitraukinėti raumenis.

Miozinai paprastai sudaryti iš dviejų grandinių: lengvosios ir sunkiosios. Raumenų miozinas susideda iš dviejų sunkių vienodų susivijusių polipeptidinių grandinių, turi dvi galvas ir ilgą uodegą. Galvos veikia kaip ATPazės ir vilkikliai. Susideda iš dviejų sunkių grandinių (po ~2000 aminorūgščių liekanų) ir keturių lengvų grandinių (~170-190 aminorūgščių liekanų). Susisukusias sunkiąsias grandines palaiko periodiškai išsidėsčiusios hidrofobinės aminorūgštys.

Neraumeninių ląstelių miozinai paprastesni, juos sudaro tik viena sunkioji grandinė su viena galva. Manoma, kad neraumeniniai miozinai evoliuciškai yra senesni. Gleivūnas *[[Dictyostelium]]* turi bent 9 skirtingus miozinus.

Visų miozinų galvos yra labai konservatyvios – jų sandara labai pastovi. O uodegų sandara įvairuoja – nuo jos priklauso, prie ko miozinas tvirtinsis ir kokias funkcijas atliks. Pvz., uodega gali turėti sritis, kurios gali prisitvirtinti prie membranos – toks miozinas gali vežioti vakuoles aktino gijomis ar pritvirtinti aktino gijas prie plazminės membranos.
Aukštutinės Paranos departamentas

**Aukštutinės Paranos deparamentas** () – departamentas rytų Paragvajuje, Brazilijos ir Argentinos pasienyje. Administracinis centras – Siudad del Estė.

## Geografija
Aukštutinė Parana išsidėsčiusi Rytų Paragvajuje (Paranenjoje). Šiaurėje ribojasi su Kanindeju, vakaruose su Kaguasu ir Kasapa, pietuose – su Itapuja. Paranos upė rytuose skiria nuo Brazilijos ir Argentinos. Didžiąją departamento dalį užima aukštumos ir kalvagūbriai (driekiasi palei Paraną). Svarbiausi masyvai: San Rafaelio, Itapujos, San Chuano Nepomuko ir Kasapos kordiljeros. Svarbiausia upė – Parana, sudaranti rytinę departamento ribą. Į ją teka šie intakai: Itambėjus, Limojus, Yguasu, Akarajus, Mondajus, Jakuji Guasu, Ipeti ir Njakundajus bei įvairūs upeliai. Paranos ir Akarajaus upės naudojamos hidroenergijos reikmėms (tarp jų viena galingiausių pasaulyje Itaipu HE). Didelių ežerų nėra, tačiau gausu tvenkinių, iš kurių didžiausias – Akarajaus tvenkinys. Klimatas šiltas ir drėgnas. Vidutinė metinė temperatūra 23 °C, per metus svyruoja tarp 19-29 °C. Per metus iškrenta 1900 mm kritulių. Aukštas oro drėgnumas. Nemažą Aukštutinės Paranos dalį dengia miškai.

## Gyventojai
Aukštutinėje Paranoje gyvena virš 560 tūkst. gyventojų, kas sudaro 8,6 % šalies gyventojų. 2/3 departamento gyventojų gyvena miestuose, daugiausiai Siudad del Estėje. Teritorijoje gyvena ~5000 indėnų. Raštingumo lygis 90 %. Vidutinis gyventojų skaičius, tenkantis namui – 5 žmonės.

## Ekonomika
Aukštutinė Parana – svarbus energetinis, pramoninis ir žemdirbystės centras. Departamento hidroelektrinės tiekia didžiąją šalies elektros energijos dalį. Svarbiausia auginama žemės ūkio kultūra – sojos. 2002 m. jų išauginta virš 1,356 mln. tonų. Kitos kultūros (2002 m., tūkst. t): kukurūzai (269), kviečiai (218), cukranendrės (23), medvilnė (12), ryžiai (0,9), tabakas (0,4). Gyvulininkystė (2002 m. tūkst. vnt.): galvijai (392), kiaulės (218), avys (10), arkliai (10), ožkos (6,5). Medienos kirtimas. Turizmas (Itaipu HE, Mondajaus krioklys, Moisés Bertoni monumentas).

## Administracinis skirstymas
Departamentas padalintas į 19 apygardų:
* Siudad del Estė
* Presidente Frankas
* Domingo Martines de Irala
* Chuan Leon Maljorkinas
* Hernandarijasas
* Itakiri
* Chuan Emilio O'Liris
* Njakundajus
* Yguasu
* Los Sedralesas
* Minga Guasu
* San Kristobalis
* Santa Rita
* Naranchalis
* Santa Rosa del Mondajus
* Minga Pora
* Mbarakaju
* San Albertas
* Irunja

## Šaltiniai
* Paragvajaus surašymo statistika
Aukštutinio Paragvajaus departamentas

**Aukštutinio Paragvajaus departamentas** () – departamentas šiaurės vakarų Paragvajuje, ribojasi su Bolivija ir Brazilija. Sudarytas 1992 m. prijungus Čiako departamentą. Administracinis centras – Fuerte Olimpas. Sudarytas iš 3 apygardų.

## Geografija
Departamentas išsidėstęs šalies šiaurės vakaruose, Vakarų Paragvajaus regione. Šiaurėje ribojasi su Bolivija, rytuose – su Brazilija, pietuose – su Bokerono ir Presidente Hayes departamentais. Tai antra pagal dydį šalies administracinė teritorija. Vyrauja plynos Gran Čiako lygumos, nesiekiančios 300 m aukščio, padengtos sausais miškais ir krūmynais. Būdingi įvairūs kietmedžiai (*[[quebracho]]*), kaktusai. Yra Leono, Olimpo, Koronel Kabreros, Čiovorekos aukštumos. Rytiniu Aukštutinio Paragvajaus pakraščiu teka Paragvajaus upė. Jos pakrantėse gausu pelkių, lagūnų, salų. Likusiame plote eina sausos vadės (*riacho*), pasipildančios po liūčių, bei druskingos lagūnos (*Imacata, General Díaz, Carlos A. López* ir kt.). Vyrauja sausringas klimatas. Vidutinė metinė temperatūra 26 °C, tačiau per metus svyruoja tarp 19-34 °C. Per metus vidutiniškai iškrenta 775 mm, net 60 % šio kiekio iškrenta sausio-vasario laikotarpiu. Aukštutiniame Paragvajuje įkurta daug nacionalinių parkų: Čiako Gynėjų (didžiausias šalyje), Rio Negro, Čiovorekos bei Koronel Kabreros rezervatas.

## Gyventojai
Aukštutinis Paragvajus – mažiausiai gyventojų turintis ir rečiausiai gyvenamas šalies departamentas. Čia gyvena tik apie 15 tūkst. gyventojų, kas sudaro tik 0,2 % šalies gyventojų. Aukštutiniame Paragvajuje gyvena mažiausiai indėnų (3200) iš visų Čiako departamentų. Raštingumo lygis 79 % (mažiausias šalyje).

## Ekonomika
Verčiamasi daugiausia žemės ūkiu ir paslaugomis. Iš augalinių kultūrų daugiausia auginama medvilnė (461 t, 2002 m.) ir kukurūzai (60 t). Gyvulininkystė (2002 m., tūkst. vnt.): galvijai (198,9), avys (6,8), kiaulės (5,8), arkliai (3,3), ožkos.

## Administracinis skirstymas

Departamentas padalintas į 4 apygardas:
* Bahija Negra
* Kapitan Karmelo Peralta
* Fuerte Olimpas
* Puerto Kasadas

## Šaltiniai
* Surašymo statistika
Amambajaus departamentas

**Amambajaus departamentas** () – departamentas šiauriniame Paragvajuje, Brazilijos pasienyje. Sudarytas 1976 m. Administracinis centras – Pedro Chuan Kabaljeras.

## Geografija
Yra šalies šiaurės rytinėje dalyje. Šiaurėje ir rytuose ribojasi su Brazilija, pietuose – su Kanindeju, pietvakariuose – su San Pedro, vakaruose – su Konsepsjono departamentais. Didžiąją teritorijos dalį užima Amambajaus Kordiljera. Kalnuose prasidedančios upės ir upeliai suformuoja slėnius, tinkamus žemdirbystei. Yra daug miškingų sričių. Svarbiausios upės – Apa (sudaro sieną su Brazilija), Akidabanas, Ipanė, Aguarai Guasu, Puendy. Visos šios upės priklauso Paragvajaus upės baseinui. Vidutinė oro temperatūra Amambajuje 23 °C, tačiau per metus svyruoja tarp 19-30 °C. Pr metus iškrenta 1182 mm kritulių, sausiausias mėnuo – birželis, lietingiausias – gegužė. Departamente yra Sero Koros nacionalinis parkas.

## Gyventojai
Amambajuje gyvena beveik 115 tūkst. gyventojų ir tai sudaro 2,2 % Paragvajaus gyventojų skaičiaus. 2/3 departamento gyventojų gyvena kaimo vietovėse. Gyvena apie 10 000 indėnų. Raštingumas 85 %.

## Ekonomika
Beveik pusė dirbančių gyventojų dirba paslaugų ir prekybos sektoriuje, likusi dalis – žemės ūkyje. Žemės ūkio produkcija (2002 m. duomenys): medvilnė (14 t), ryžiai (2101 t), cukranendrės (2047 t), kukurūzai (39,6 tūkst. t), sojos (96 tūkst. t), tabakas (9 t), kviečiai (28,7 tūkst. t). Gyvulininkystė: galvijai (590 tūkst. vnt.), kiaulės (17 tūkst.), avys (14,3 tūkst.), arkliai (11,6 tūkst.), ožkos (2,8 tūkst.).

## Administracinis suskirstymas
Departamentas padalintas į 3 apygardas.
* Belja Vista
* Kapitan Bado
* Pedro Chuan Kabaljeras

## Šaltiniai
* Surašymo statistika
Kaasapos departamentas

**Kasapos departamentas** () – vienas iš 18 Paragvajaus departamentų, esantis pietryčių Paragvajuje. Administracinis centras – Kaasapa.

Departamento pavadinimas kilo iš gvaranių kalbos frazės *ka’aguy jehasapa* – „už miško“.

## Geografija
Kaasapos departamentas yra išsidėstęs Paranenijos gamtinio regiono pietinėje dalyje. Šiaurėje ribojasi su Kaaguasu ir Gvairos departamentais, rytuose – su Aukštutinės Paranos departamentu, pietuose – su Itapujos departamentu, vakaruose – su Misioneso ir Paragvari departamentais.

Iš rytų į vakarus teritoriją kerta Ibitirusu Kordiljera (svarbiausios viršūnės – Maboti, Niu Kanji, Pakuri ir
Moroti). Šiaurinėje ir vakarinėje departamento dalyse plyti žemumos su šlapynių plotais ir ganyklomis, o pietuose – banguota aukštuma, apaugusi miškais. Centrinėje dalyje paviršius lygus, išraižytas upių ir upelių.

Svarbiausios Kaasapos upės yra Tebikuari, Tebikuari Mi, Pirapo, Kapiibari ir Ipeti. Jos yra laivuojamos, tebenaudojamos medienos plukdymui. Vidutinė metinė oro temperatūra yra 27 °C tačiau metų bėgyje svyruoja vidutiniškai tarp 1 ir 37 °C. Per metus iškrenta apie 1830 mm kritulių. Tai vienas drėgniausių šalies departamentų.

Yra Kaaguasu nacionalinis parkas, Golondrinos privatus rezervatas, pranciškonų muziejus Kaasapoje, kolonijinis Masielio miestelis.

## Gyventojai

Kaasapos departamente 2002 m. gyveno 139,5 tūkst. gyventojų, tai sudaro ~2 % šalies gyventojų. Vidutinis gyventojų tankumas 15 žm./km². Tankiau gyvenama centrinė teritorijos dalis, rečiau pietvakariai. Tik apie 17 % gyventojų gyvena miestuose. Vyrų yra daugiau nei moterų. Indėnų Kaasapoje yra virš dviejų tūkstančių (2635; 2002 m.), tai ačai ir mbijai. Didesnė dalis (77,4 %) ūkių turi elektrą, tačiau vandentiekį turi vos 19,4 %.

## Ekonomika

Verčiamasi daugiausia žemės ūkiu, gyvulininkyste, paslaugomis. Svarbiausios auginamos kultūros: medvilnė (10,6 tūkst. t, 2002 m.), soja (209,3 tūkst.), kukurūzai (149 tūkst.), cukranendrės (114,7 tūkst.), kukurūzai (83,5 tūkst.). Auginamos kiaulės (110 tūkst. vnt.), galvijai (295 tūkst.). Vykdoma maisto pramonė, kertama mediena, vystoma bitininkystė.

## Administracinis suskirstymas

Kaasapos departamentas padalintas į 11 apygardų:

* Abai
* Buena Vista
* Kaasapa
* Doktor Moises S. Bertoni
* Jegrosas
* Cheneral Higinio Morinigas
* Masielis
* San Chuan Nepomukenas
* Tavai
* Tres de Majas
* Juti

## Šaltiniai
* 2002 m. surašymo statistika
Andrius Rimiškis

**Andrius Rimiškis** (g. 1986 m. gruodžio 13 d. Jūžintuose) – Lietuvos pop muzikos atlikėjas, išgarsėjo tapęs nugalėtoju populiariame lietuviškame muzikiniame realybės šou „Kelias į žvaigždes“ 2005-aisias metais.

## Biografija
A. Rimiškis jau nuo 14 metų pradėjo mokytis groti šešiastyge gitara. Baigęs Jūžintų vidurinę mokyklą dalyvavo ir laimėjo realybės šou „Kelias į žvaigždes“. Jo metu A. Rimiškį pastebėjo „Cactus“ kompanijos prodiuseriai Bendžiai, kurie jam pasiūlė pasirašyti leidybos sutartį ir persikeltį gyventi į uostamiestį. 

2006-ųjų balandžio mėnesį pasirodė debiutinis atlikėjo albumas pavadintas pagal vieną iš populiariausių jo dainų – koverį „Mes vyrai“. Po poros mėnesių pardavus virš 20 tūkst. albumo kopijų, jis tapo „platininiu disku“.

A. Rimiškis buvo nominuotas 2007 m. „Radiocentro“ muzikiniuose apdovanojimuose laimėti geriausio atlikėjo vyro, geriausios dainos ir geriausio debiuto kategorijose, tačiau nė vienoje jam nepasisekė.

## Diskografija
### Albumai

### Radijo singlai
* „Mes vyrai“, 2005 m.;
* „O kam sava“, 2005 m.;
* „Gėlių kvartale“, 2005 m.;
* „Kartais būna“, 2006 m.;
* „Laimė šalia“ (su Gintare), 2006 m.;
* „Kam tu man?“, 2006 m.;
* „Man pinigai nesvarbu“, 2007 m.

## Nuorodos
* Andriaus Rimiškio tinklalapis.
Kanindeju departamentas

**Kanindeju departamentas** () – departamentas rytų Paragvajuje, Brazilijos pasienyje. Administracinis centras – Salto del Gvaira.

## Geografija
Kaaguasu departamentas yra išsidėstęs Paranenijos gamtinio regiono rytinėje dalyje. Pietuose ribojasi su Kaaguasu ir Aukštutinės Paranos departamentais, vakaruose – su San Pedro departamentu, šiaurės vakaruose – su Amambajaus departamentu, šiaurėje ir rytuose – su Brazilija.

Departamento teritorija driekiasi Amambajaus ir Mbarakaju Kordiljeros, pietiniu pakraščiu – San Choakino Kordiljera. Būdingi žemi kalnai, išraižyti plačių, derlingų slėnių. Likusi dalis kalvota. Paviršius, ypač šiaurinės dalies, miškingas.

Kanindeju departamentu driekiasi Paragvajaus ir Paranos upių vandenskyra. Rytiniu teritorijos pakraščiu teka pati Parana (patvenkta dėl Itaipu užtvankos), o link jos teka intakai (Piratiji, Karapa, Posuelas, Itambėjus). Į vakarus teka Paragvajaus baseino upės – Chechui Guasu, Puendi, Chechui Mi, Kuruguati. Vidutinė metinė oro temperatūra yra 23 °C tačiau metų bėgyje svyruoja vidutiniškai tarp 18 ir 29 °C. Per metus iškrenta apie 1300 mm kritulių; drėgniausias mėnuo – gegužė.

Yra Mbarakaju miško gamtos rezervatas, Ipehu regykla, keletas poilsiaviečių prie Karapos, Chechui Guasu upių.

## Gyventojai

Kanindeju departamente 2002 m. gyveno 140 tūkst. gyventojų, tai sudaro 2,1 % šalies gyventojų. Vidutinis gyventojų tankumas 10 žm./km². Tankiau gyvenama centrinė ir vakarinė teritorijos dalis, rečiau vakarai. Apie ketvirtadalis gyventojų gyvena miestuose. Vyrų yra daugiau nei moterų. Indėnų Kanindeju yra užregistruota beveik 10 tūkstančių (9819; 2002 m.), tai ava gvaraniai, ačai, mbijai, pai tavyterai, iširai. Didesnė dalis (67,4 %) ūkių turi elektrą, tačiau vandentiekį turi vos 24 %.

## Ekonomika

Verčiamasi daugiausia žemės ūkiu, gyvulininkyste, paslaugomis. Svarbiausios auginamos kultūros: sojos (594 tūkst. t, 2002 m.), kviečių (27,2 tūkst.), kukurūzai (149 tūkst.), tabakas (2 tūkst.), cukranendrės (119,5 tūkst.). Auginamos kiaulės (72 tūkst. vnt.), galvijai (571 tūkst.). Vykdoma cukraus pramonė, kavos, ryžių valymas ir kitoks žaliavų apdirbimas.

## Administracinis suskirstymas

Kanindeju departamentas padalintas į 11 apygardų:

* Korpus Kristi
* Kuruguati
* Cheneral Fransisko Kabaljero Alvaresas
* Itanara
* Katuetė
* La Paloma
* Nueva Esperansa
* Salto del Gvaira
* Vilja Igatimi
* Jasi Kanji
* Ipehu

## Šaltiniai
* 2002 m. surašymo statistika
Centrinis departamentas

**Centrinis departamentas** () – tai nedidelis departamentas pietų Paragvajuje, Argentinos pasienyje. Administracinis centras – Aregva.

## Istorija

Iki 1992 m. departamento centru buvo Asunsjonas, bet šis įgavo savivaldą ir nauju departamento centru tapo Aregva.

## Geografija

Centrinis departamentas yra išsidėstęs Paranenijos gamtiniame regione. Šiaurėje ribojasi su Prezidento Hajeso departamentu, šiaurės rytuose – su Kordiljeros departamentu, rytuose – su Paragvari departamentu, pietuose – su Njeemubuku departamentu ir vakaruose – su Argentina. Būdinga banguota aukštuma (kerta Ivitipanės kalvagūbris), išraižyta Paragvajaus upės intakų. Pietryčiuose paviršius žemesnis, pelkėtas, apaugęs krūmais. Miškai išlikę tik upių slėniuose ir aukštumose.

Vakariniu departamento pakraščiu teka svarbiausia šalies upė – Paragvajus. Iš rytų į vakarus departamentą kerta jo intakai. Centriniame departamente telkšo didžiausi natūralūs šalies ežerai: rytuose – Ipakarajaus ežeras, pietuose, pelkėtoje Paragvajaus pakrantėje – Ipoa, Kabralio lagūna ir daug kitų senvagių ir pelkynių. Vidutinė metinė oro temperatūra svyruoja ~24 °C tačiau metų bėgyje svyruoja vidutiniška tarp 19 ir 29 °C. Pe metus iškrenta 1420 mm kritulių; drėgniausias mėnuo – lapkritis, sausiausias – rugsėjis.

## Gyventojai

Centriniame departamente 2002 m. gyveno 1362 tūkst. gyventojų, tai sudaro 26,4 % šalies gyventojų. Vidutinis gyventojų tankumas 553 žm./km². Tai tankiausiai apgyvendintas šalies departamentas. Daugiausia gyventojų susitelkę Asunsjono metropolinėje teritorijoje, mažiausiai – pietuose. Apie 86 % gyventojų gyvena miestuose. Moterų yra šiek tiek daugiau nei vyrų. Indėnų, palyginus su kitais departamentais, labai nedaug (1332; 2002 m.). Raštingumo rodikliai aukščiausi šalyje. Vienai gyvenamajai vietai vidutiniškai tenka 5 gyventojai. Daugiau nei 90 % gyvenamųjų vietų turi elektros tiekimą ir kanalizaciją, 77 % – vandentiekį.

## Ekonomika

Dauguma departamento gyventojų dirba paslaugų sektoriuje, gamyboje, prekyboje. Iš žemės ūkio produkcijos gausiau auginamos tik cukranendrės (118,6 tūkst. t, 2002 m.), vyrauja sodininkystė, daržininkystė. Vystoma gyvulininkystė (galvijai – 79,4 tūkst., kiaulės – 15,3 tūkst.).

## Administracinis suskirstymas

Centrinis departamentas administraciškai padalintas į 19 apygardų:
* Aregva
* Kapjata
* Fernando de la Mora
* Gvarambarė
* Ita
* Itaugva
* Chuan Augusto Saldivaras
* Lambarė
* Limpijus
* Lukė
* Mariano Roke Alonsas
* Njembi
* Nueva Italija
* San Antonijus
* San Lorensas
* Vilja Elisa
* Viljeta
* Ipakarajus
* Ipanė

## Šaltiniai
* 2002 m. Paragvajaus surašymo duomenys
Konsepsjono departamentas

**Konsepsjono departamentas** () – departamentas centriniame Paragvajuje, Brazilijos pasienyje. Administracinis centras – Konsepsjonas.

## Geografija

Departamentas (5 pagal plotą šalyje) yra Paranenjos regiono šiaurėje. Ribojasi šiaurėje su Brazilija (riba eina Apos upe), rytuose su Amambajumi, pietuose su San Pedru, vakaruose su Presidente Hajeso ir Aukštutinio Paragvajaus departamentais (skiria Paragvajaus upė).

Šiaurėje ir rytuose paviršius aukštas su pavieniais masyvais (San Luiso ir Valjemi aukštumos), o vidurinėje dalyje plyti lygumos, rytuose – Sarambi aukštuma, o pietinė dalis aukščiausia ir labiausiai miškinga (Medinos kalva). Paragvajaus upėje yra Penja Hermosos sala. Svarbiausia upė – vakarine riba tekantis Paragvajus. Į jį srūva intakai – Apa, Akidabanas, Ipanė, taip pat gausu kitų upokšnių, ežerėlių.

Vidutinė metinė oro temperatūra yra 25 °C, tačiau metų bėgyje svyruoja vidutiniškai tarp 20 ir 32 °C. Per metus iškrenta apie 1300 mm kritulių, daugiausia – nuo gegužės iki spalio.

## Gyventojai
Konsepsjono departamente 2002 m. gyveno 189,9 tūkst. gyventojų, tai sudaro ~2,8 % šalies gyventojų. Vidutinis gyventojų tankumas 10,5 žm./km². Tankiau gyvenama pietinė teritorijos dalis, rečiausiai šiaurė. Daugiausia gyventojų gyvena kaimuose. Vyrų ir moterų santykis panašus. Indėnų Konsepsjono departamente yra apie 3000 (2804; 2002 m.), tai daugiausia gvaraniai. Didesnė dalis ūkių turi elektrą (77,1 %), vandentiekį turi apie pusė gyventojų (41,4 %), o kanalizaciją – nedaugelis (33,2 %).

## Ūkis
Verčiamasi daugiausia žemės ūkiu, gyvulininkyste, paslaugomis. Svarbiausios auginamos kultūros: soja (1,7 tūkst. t, 2002 m.), kukurūzai (26,6 tūkst.), cukranendrės (20,5 tūkst.), medvilnė (3,4 tūkst.). Auginamos kiaulės (45,9 tūkst. vnt.), galvijai (651 tūkst.), avys (30 tūkst.). Auginami naminiai paukščiai, verčiamasi žvejyba. Vystoma cemento, malimo, įrengimų gamybos pramonė. Kasamas marmuras.

## Administracinis suskirstymas
Konsepsjono departamentas padalintas į 11 apygardų:
* Belenas
* Konsepsjonas
* Horketa
* Loretas
* San Karlos del Apa
* San Lasaras
* Ibi Jau
* Asotėjus
* Sarchento Chosė Feliks Lopesas
* Paso Baretas
* San Alfredas

## Šaltiniai
* 2002 m. surašymo statistika